Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1228

b) a töltési fok a csomagolóeszköz űrtartalmának 1 + α (50 – tF)%-a. A képletben α a folyadék átlagos köbös hőtágulási együtthatója 15 ˚C és 50 ˚C között, vagyis 35 ˚C-os maximális hőmérséklet-változásra a következő képlettel számítható: α = d15 – d50 35d50 . ahol d15 és d50 a folyadék relatív sűrűsége* 15 ˚C-on, ill. 50 ˚C-on; tF a folyadék középhőmérséklete a töltés során. 2002/105/II. szám * A «relatív sűrűség» (d) kifejezés a «sűrűség» szinonímájának tekinthető, e Melléklet végig ilyen értelemben használja. 1.1.5 A belső csomagolást a külső csomagolásban úgy kell elhelyezni, hogy a szokásos fuvarozási feltételek között ne törhessenek el, ne lyukadhassanak ki, és tartalmuk ne szóródhasson szét a külső csomagolásban. A törékeny vagy könnyen átlyukasztható belső csomagolásokat, mint az üveg-, porcelán-, kőagyag vagy bizonyos műanyag csomagolásokat a külső csomagolásban megfelelő tömítőanyag közé kell beágyazni. A tartalom elfolyásának nem szabad a tömítőanyag és a külső csomagolás védő tulajdonságait lényegesen gyengíteni. 1.1.6 Ugyanazon külső csomagolás nem tartalmazhat olyan belső csomagolásokat, amelyekben különböző, egymással veszélyesen reagáló anyagok vannak (l. az egyes osztályoknál az együvécsomagolásra vonatkozó előírásokat). 1.1.7 Nedvesített vagy higított anyagokat tartalmazó csomagolások zárószerkezetének olyannak kell lennie, hogy a folyadék (víz, oldószer vagy flegmatizálószer) részaránya fuvarozás közben ne csökkenjen az előírt határérték alá. 1.1.8 Abban az esetben, ha a csomagolásban a tartalmazott anyag a hőmérséklet emelkedése vagy más ok miatt gázt bocsát ki, és ennek következtében túlnyomás fejlődhet ki, a csomagolást szellőztetőszerkezettel lehet ellátni, feltéve, hogy a kibocsátott gáz sem gyúlékonysága, sem mérgező tulajdonsága, sem pedig kibocsátott mennyisége következtében semmiféle veszélyt nem okoz. A szellőztetőnyílást úgy kell kialakítani, hogy a folyadék szivárgás és idegen anyagok behatolása szokásos fuvarozási feltételek között elkerülhető legyen, feltéve, hogy a csomagolás a fuvarozásnak megfelelő helyzetben van. Ilyen csomagolásban azonban az anyagot csak akkor szabad fuvarozani, ha a megfelelő osztály fuvarozási feltételeiben ehhez az anyaghoz szellőztetőszerkezet kifejezetten elő van írva. 1.1.9 Az új, ismételten használt, felújított vagy átalakított csomagolóeszközöknek ki kell tudniuk állni a 4. Fejezetben előírt próbákat. Töltés és fuvarozásra feladás előtt minden csomagolóeszköznél meg kell győződni arról, hogy az mentes rozsdától, szennyeződéstől vagy egyéb sérüléstől. Az olyan csomagolóeszközt, amely a jóváhagyott gyártási típushoz viszonyítva a gyengülés jeleit mutatja, nem szabad tovább használni, vagy oly módon kell felújítani, hogy a gyártási típuson végzendő próbáknak ellen tudjon állni. 1.1.10 A folyékony anyagokhoz használt csomagolóeszközöket az 5. Fejezetben előírt esetekben, az ugyanott meghatározott feltételek között tömörségi próbának kell alávetni. 1.1.11 Folyadékokat csak olyan csomagolóeszközökbe szabad tölteni, amely a szokásos fuvarozási feltételek között keletkezhető belső nyomásnak kielégítően ellen tud állni. Az olyan csomagolóeszközöket, amelyeken a 2.3.1 d) pont szerint a nyomáspróbánál alkalmazott próbanyomás értéke fel van tüntetve, csak olyan folyadékkal szabad megtölteni, amelynek gőznyomása

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes